**ТЕХНИЧЕСКИ СПЕЦИФИКАЦИИ**

Настоящият документ представлява „технически спецификации“ по смисъла на § 2, т. 54 от ДР на ЗОП, в който се определят изискванията на възложителя относно характеристики на услугата, като равнище на качество, ниво на изпълнение спрямо изискванията за опазване на околната среда и климата, проектиране, което да отговаря на всички изисквания (включително достъп за хора с увреждания) и оценяване на съответствието, работни характеристики, приложение на продукта, безопасност или размери, включително съотносими към продукта изисквания по отношение на наименованието, под което се продава, терминология, символи, изпитване и методи на изпитване, опаковане, маркиране и етикетиране, инструкции за употреба, производствени процеси и методи на всеки етап от жизнения цикъл на доставката или услугата и процедури за оценяване на съответствието.

Спецификациите описват изискванията на възложителя относно обхвата, качеството и приемането на услугите в изпълнение на обществената поръчка с предмет:

**„Съставяне на технически паспорти и проверка на водогрейни котле на общински сгради на територията на СО – район „Нови Искър“**

**1. Съставяне на технически паспорти и изготвяне на конструктивно, енергийно обследване и архитектурно заснемане на сгради общинска собственост на 176 ОУ „Кирил и Методий“-с.Негован, 179 ОУ „Васил Левски“- с.Доброславци , ДГ №102 „Кременица“-филиал Гниляне, ДГ №137 „Светлина“+кметство+здравна служба+библиотека – с.Подгумер**

**2. Проверка на енергийна ефективност на водогрейни котли на 171 ОУ“Стоил Попов“-1 брой, 172 ОУ „Христо Ботев“ с. Гниляне-2броя,, 177 ОУ „Кирил и Методий“, с. Световрачане-2 броя**

**По Предмет на изпълнение за „Съставяне на технически паспорти и изготвяне на конструктивно, енергийно обследване и архитектурно заснемане на сгради общинска собственост*“* включва:**

**Oбект 1:** Сградата на 176 ОУ „Кирил и Методий“- с.Негован е общинска собственост, разположена на територията на СО-район Нови Искър, с административен адрес с.Негован, ул. „Училищна“ № 6, с акт за общинска собственост № 2980/15.10.2012г. и РЗП – 916кв.м.

**Текущо състояние**: Общо добро състояние. Добре поддържана с частични ремонти.

За сградата е налице техническа документация – част „Архитектура“, няма запазени актове и протоколи, съставени при изграждането на сградата, от които да се установят действително изпълнените строителни и монтажни работи. Сградата е построена за училище с позволителен билет №147/12.03.1973г. и се използва като такава.

**Обект 2:** Сградата на 179 ОУ „Васил Левски“- с.Доброславцие общинска собственост, разположена на територията на СО- район „Нови Искър“, с административен адрес: с.Доброславци, ул.“Доброславскошосе“№34, с акт за общинска собственост № 3125/ 25.03.2013г. и РЗП – 836 кв.м.

**Текущо състояние**: Общо добро състояние. Добре поддържана с частични ремонти.

За сградата не е налице техническа документация, няма запазени актове и протоколи, съставени при изграждането на сградата, от които да се установят действително изпълнените строителни и монтажни работи.

**Обект 3:** Сградата наДГ №102 „Кременица“- филиал Гниляне е общинска собственост, разположена на територията на СО-район „Нови Искър“, с административен адрес: гр.Нови Искър, кв.Гниляне, ул.“Просвета“ №1 с акт за общинска собственост № 2954/17.09.2012г. и РЗП- 289 кв.м.

**Текущо състояние**: Общо добро състояние. Добре поддържана с частични ремонти.

За сградата не е налице техническа документация, няма запазени актове и протоколи, съставени при изграждането на сградата, от които да се установят действително изпълнените строителни и монтажни работи.

**Oбект 4:** Сградата наДГ №137 „Светлина“ +кметство+здравна служба+библиотека – с.Подгумер е общинска собственост, разположена на територията на СО-район „Нови Искър“, с административен адрес: с.Подгумер, ул.“Стара планина“№4, с акт за общинска собственост № 3118/19.03.2013г. и РЗП- 813 кв.м.

Текущо състояние: Общо добро състояние. Добре поддържана с частични ремонти.

За сградата не е налице техническа документация, няма запазени актове и протоколи, съставени при изграждането на сградата, от които да се установят действително изпълнените строителни и монтажни работи.

**І. Основание за обследването**

Основание за обследването е Наредба №5 от 28.12.2006 г. (Изм., ДВ, бр. 38 от 2008 г. и бр. 22 от 2010 г.) за Техническите паспорти на строежите, за извършване на обследване на сгради за установяване на техническите характеристики, свързани с изискванията на чл.169, ал.1, т.1-5 и ал.3 от ЗУТ и съставяне на технически паспорти, съгласно чл.176а и чл.176в, ал.1-4 от ЗУТ

**ІІ. Изходни данни**

1.Акт за публична общинска собственост № 2980/15.10.2012г..

2. Акт за публична общинска собственост № 3125/ 25.03.2013г. и чертежи част„Архитектура“

3.Акт за публична общинска собственост № 2954/17.09.2012г.

4. Акт за публична общинска собственост № 318/19.03.2013г.

**ІІІ. Предмет и цел на заданието**

Предметът на задачата е съставяне на технически паспорти на сградите.

Целтите на обследването e да се установи общото състояние на сградите – параметри, основните конструктивни елементи, ЕЛ, ОВ и ВиК инсталации и удостоверят техните технически характеристики, експлоатационна годност и дълговечност, свързани с техническите изисквания на чл.169, ал.1, т.1-5, ал.2 и ал.3 и съставяне на Технически паспорт съгласно изискванията на чл.176а от Закона за устройство на територията (ЗУТ).

**ІV. Обхват**

Дейностите по обследването на всеки обект обхващат:

* Анализ на документацията за сградите – предвид обстоятелството, че липсва първична техническа документация, обследването ще включва и възстановяването й в рамките на необходимото, посредством извършване на наложителните заснемания.
* Визуално обследване
* Извършване на архитектурно заснемане и изчертаване на разпределения, разрези и фасади.
* Извършване на подробни огледи, заснемане и документиране на повреди и дефекти в сградата
* Изготвяне на експертно становище за техническата годност и безопасна експлоатация на сградата и евентуално обосновка за необходимостта за извършване на СМР, за да се достигне нейната експлоатационна годност, съгласно действащите нормативни документи.
* Обобщаване и анализ на резултатите от обследването, изготвяне на заключение.

**V. Съдържание**

Обследването трябва да съдържа и да се предадат:

1. Инвестиционен проект по част архитектура, фаза – заснемане за възстановяване на строителни книжа по чл.145, ал.5 от ЗУТ – 3бр. на хартиен носител и 2бр. на магнитен носител.

2. Доклад от обследване за енергийна ефективност – 3бр. на хартиен носител и 2бр. на магнитен носител.

3. Сертификат за енергийна ефективност – 3бр. на хартиен носител и 2бр. на магнитен носител.

4. Резюме на доклада от обследване за енергийна ефективност – 3бр. на хартиен носител и 2бр. на магнитен носител.

5. Доклад от конструктивно обследване – 3бр. на хартиен носител и 2бр. на магнитен носител.

6. Доклад за резултатите от обследването на съществуващ строеж на основание Наредба №5 от 28 декември 2006 г. (Изм., ДВ, бр. 38 от 2008г. и бр. 22 от 2010г.) за технически паспорти на строежите – 3бр. на хартиен носител и 2бр. на магнитен носител.

7. Технически паспорт на основание чл.2(1)т.2 от Наредба 5, при условията и по реда на чл.176 б, ал.2 3 от ЗУТ – 3бр. на хартиен носител и 2бр. на магнитен носител

8. Декларация по чл.43, ал.4 от Закона за енергийна ефективност

9. Приемо-предавателен протокол – приложение 5 към чл.21, ал.3 от Наредба №Е-РД-04-1 от 22.01.2016г за обследване на енергийна ефективност, сертифициране и оценка на енергийните спестявания на сгради

**VІ. Изискване за представяне на крайният продукт**

Изпълнителят следва да представи на Възложителя крайния продукт на български език:

1. на хартиен носител – в папки, комплектовани в 3 оригинални екземпляра;

2. електронна версия на СD – представя 2 бр. диска.

**По Предмет на изпълнение** **„Проверка за енергийна ефективност на водогрейни котли в сгради общинска собственост“** включва:

**Oбект 1:** Един /1/ брой водогреен котел в сградата на 171 ОУ „Стоил Попов“, кв.Кумарица- общинска собственост, разположена на територията на СО-район „Нови Искър“, с административен адрес: гр. Нови Искър, кв.Кумарица, ул.“Светлина“№26, с акт за общинска собственост №2958/18.09.2012г.

**Oбект 2:** Два /2/ броя водогрейни котли в **с**градата на 172 ОУ „Христо Ботев“, с. Гниляне - общинска собственост, разположена на територията на СО-район „Нови Искър“, с административен адрес: гр. Нови Искър, кв. Гниляне, ул. „Христо Ботев“ № 51, с акт за общинска собственост № 2942/07.08.2012г.,

**Текущо състояние**: Сградата се състои от: един едноетажен корпус в добро състояние.

За сградата не е налице техническа документация. Сградата е построена за детско заведение.

**Oбект 3:** Два /2/ броя водогрейни котли в **с**градата на 177 ОУ „Кирил и Методий“, с. Световрачане е общинска собственост, разположена на територията на СО-район „Нови Искър“, с административен адрес с. Световрачене, ул. „Софийска“ № 23, с акт за общинска собственост № 2976/11.10.2012г.,

**І. Основание за проверка за енергийна ефективност на водогрейни котли**

Основание за обследването дава НАРЕДБА No РД-16-932 ОТ 23.10. 2009г. ЗА

УСЛОВИЯТА И РЕДА ЗА ИЗВЪРШВАНЕ НА ПРОВЕРКА ЗА ЕНЕРГИЙНА ЕФЕКТИВНОСТ НА ВОДОГРЕЙНИТЕ КОТЛИ И НА КЛИМАТИЧНИТЕ ИНСТАЛАЦИИ ПО ЧЛ. 27, АЛ. 1 И ЧЛ. 28, АЛ. 1 ОТ ЗАКОНА ЗА ЕНЕРГИЙНАТА ЕФЕКТИВНОСТ И ЗА

СЪЗДАВАНЕ, ПОДДЪРЖАНЕ И ПОЛЗВАНЕ НА БАЗАТА ДАННИ ЗА ТЯХ

**ІІ. Изходни данни**

1. Акт за публична общинска собственост № №2958/18.09.2012г.
2. Акт за публична общинска собственост № 2942/07.08.2012г.
3. Акт за публична общинска собственост № 2976/11.10.2012г.

**ІІІ. Предмет и цел на заданието**

Предметът на задачата е проверка за енергийна ефективност на водогрейни котли в сгради общинска собственост.

Проверката за енергийна ефективност на водогрейни котли в сгради има за цел да установи нивото на ефективност при тяхната експлоатация и да идентифицира мерки за нейното повишаване.

**IV. Обхват**

Дейностите по проверката за енергийна ефективност на водогрейните котли обхваща следните етапи и съдържание:

1. идентификация на котела;

2. визуална проверка на котела;

3. оценка на поддръжката на котела;

4. проверка на функционалността на работа на котела;

5. оценка на състоянието на средствата за измерване, контрол и автоматично регулиране;

6. оценка на енергийните характеристики на котела;

7. съставяне на доклад за резултатите от проверката.

**V. Съдържание**

Проверката трябва да съдържа и да се предадат:

1. Доклад от проверката за енергийна ефективност на водогрейните котли – отделно за всеки котел – по 3бр. на хартиен носител и по 2бр. на магнитен носител.

2. Декларация по чл.43, ал.4 от Закона за енергийна ефективност

3. Приемо-предавателен протокол – приложение 5 към чл.21, ал.3 от Наредба №Е-РД-04-1 от 22.01.2016г за обследване на енергийна ефективност, сертифициране и оценка на енергийните спестявания на сгради

**VІ. Изискване за представяне на крайният продукт**

Изпълнителят следва да представи на Възложителя крайния продукт на български

език:

1. на хартиен носител – в папки, комплектовани в 3 оригинални екземпляра;

2. електронна версия на СD – представя 2 бр. диска

**ПРИЛОЖИМА НОРМАТИВНА УРЕДБА:**

- Закона за устройство на територията,

- Наредба 4 за обем и садържание на инвестиционните проекти,

- Наредба 7/ 22.12 2003 за ПНУОТУЗ

- Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания,

- Наредба №Iз-2377/15.09.2011г. за строително-технически правила и норми за осигуряване на безопасност при пожар

- Наредба 2 от 02.10.2004 г за планиране и проектиране на комуникационно-транспортните системи на урбанизираните територии.

- Наредба №2/22.03.2004 за минималните изисквания за здравословни и безопасни условия на труд при извършване на строително – монтажните работи

- Закон за енергийната ефектинтост /Дв от 14.11.2008 г./

- Наредба №7 от 2004 г. за енергийната ефективност на сгради

- Наредба №Е-РД-04-1 от 22.01.2016 г. за обследване за енергийна ефективност, сертифициране и оценка на енергийните спестявания на сгради

- Наредба №Е-РД-04-2 от 22.01.2016 г. за показателите за разход на енергия и енергийните характеристики на сградите

- Наредба №15 от 2005 г. за техническите правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия

- Наредба №4 от 17.06.2005 г. на МРРБ за проектиране, изграждане и експлоатация на сградни водопроводни и канализационни инсталации.

- Закон за техническите изисквания към продуктите и Наредба за съществените изисквания и оценяване на съответствието на строителните продукти

- Наредба №2/2008 г. за проектиране, изпълнение, контрол и приемане на хидроизолация и хидроизолационни системи на сгради и съоражения от 2008 г.

- Наредба №3 от 09.06.2009 г. за устройство на електрическите уредби и ел проводни линии.

- Наредба №4 за проектиране, изграждане и експлоатация на ел. уреди в стради от 2003 г.

- Наредба за съществените изисквания и оценяване на съответствието на ел съоражения, предназначени за използване в определени граници на напрежението /Дв. Бр 62/2001 г./

- Наредба 04 за техническа експлоатация на електрообзавеждането /Дв. Бр. 62/2001г./

- Закон за енергийна ефективност

- НАРЕДБА No РД-16-932 ОТ 23.10. 2009г. ЗА УСЛОВИЯТА И РЕДА ЗА ИЗВЪРШВАНЕ НА ПРОВЕРКА ЗА ЕНЕРГИЙНА ЕФЕКТИВНОСТ НА ВОДОГРЕЙНИТЕ КОТЛИ И НА КЛИМАТИЧНИТЕ ИНСТАЛАЦИИ